सिलावटवाड़ी में गैस का गुब्बारा फटा, आग से पति-पत्नी झुलसे
उदयपुर। सिलावटवाड़ी में मकान की छत पर फटा गुब्बारा और उससे लगी आग।
क्राइम रिपोर्टर| उदयपुर
सिलावटवाड़ीमें एक मकान की छत पर मंगलवार दोपहर हाइड्रोजन गैस का जंबो गुब्बारा फटने से आग लग गई। आग की चपेट में आने से दंपती झुलस गया, जिन्हें एमबी हॉस्पिटल में भर्ती कराया गया है। बाद में परिजन इन्हें अहमदाबाद ले गए। धमाके की आवाज सुनकर वहां आसपास की कॉलोनियों से लोग दौड़ पड़े। जंबो गुब्बारा फटने की घटना मंगलवार दोपहर 12 बजे सिलावटवाड़ी के गली नंबर 2 में मोहम्मद इमरान के मकान में हुई। बताया गया कि पिछले दिनों त्यौहार पर सजावट के लिए इमरान ने मकान की छत पर यह गुब्बारा बांधा था। उसमें गैस कम होने से वह नीचे आने लगा था। मंगलवार सुबह इमरान की प|ी मुनीका शेख (20) छत पर थी। उस समय किसी ने गुब्बारे की रस्सी नीचे खींच ली। इसपर छत पर आते ही गुब्बारा फट गया और उसमें आग लग गई। उसकी चपेट में मुनीका को आता देख इमरान (28) उसे बचाने के लिए दौड़ा। इस पर वह भी चपेट में गया। इधर, गुब्बारा फटने से हुए धमाके की आवाज सिलावटवाड़ी, सहित आसपास के जाटवाड़ी, चमनपुरा, लोहा बाजार क्षेत्र में भी सुनाई दी। इस पर लोग घटनास्थल की और दौड़ पड़े। परिजनों पड़ोसियों ने आग बुझाकर दोनों को एमबी हॉस्पिटल पहुंचाया। आग से दंपती के चेहरे, हाथ-पांव कपड़े जल गए थे। इन्हें बाद में परिजन रेफर कराकर अहमदाबाद ले गए।
awa_Deva awa_Deva awa_Deva hin_Deva